PATVIRTINTA

 Mažeikių lopšelio – darželio ,,Pasaka‘‘ direktoriaus

 2022 m. gegužės 31 d. įsakymu Nr. V1-92

**MAŽEIKIŲ LOPŠELIS – DARŽELIS ,, PASAKA ‘‘**

**ATLYGINIMO UŽ VAIKŲ IŠLAIKYMĄ MAŽEIKIŲ LOPŠELYJE – DARŽELYJE ,,PASAKA“, ĮGYVENDINANČIOJE IKIMOKYKLINIO IR PRIEŠMOKYKLINIO UGDYMO PROGRAMAS, NUSTATYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Atlyginimo už vaikų išlaikymą Mažeikių lopšelyje – darželyje ,,Pasaka“ (toliau – Lopšelis-darželis), įgyvendinančioje ikimokyklinio ir priešmokyklinio ugdymo programas, nustatymo tvarkos aprašas (toliau – Aprašas) reglamentuoja ikimokyklinio ir priešmokyklinio amžiaus vaikų maitinimo bei ugdymo aplinkos išlaikymo atlyginimų nustatymo, lengvatų taikymo ir pateikiamų dokumentų lengvatoms taikyti priėmimą įstaigoje, įgyvendinančioje ikimokyklinio ir priešmokyklinio ugdymo programas, tvarką.

2. Aprašas yra parengtas vadovaujantis Mažeikių rajono Savivaldybės tarybos 2022 m. gegužės 27 d. sprendimu Nr. T1-146 ,, Atlyginimo, už vaikų išlaikymą ugdymo įstaigose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašas“, įstaigos nuostatais.

3. Apraše vartojamos sąvokos atitinka Lietuvos Respublikos švietimo įstatyme vartojamas sąvokas.

**II SKYRIUS**

**ATLYGINIMO DYDŽIO UŽ MAITINIMĄ IR UGDYMO APLINKOS IŠLAIKYMĄ NUSTATYMAS**

4. Tėvai (globėjai) moka už kiekvieną vaiko lankytą dieną 100 % Mažeikių rajono Savivaldybės tarybos nustatytos dienos maitinimo kainos.

5. Tėvai (globėjai), kurių vaikai lanko Lopšelio-darželio priešmokyklinio ugdymo grupes, moka už pasirinktą maitinimų skaičių, išskyrus pietus, Aprašo 4 punkte numatytą atlyginimo dydį.

6. Atlyginimas už maitinimą ir ugdymo aplinkos išlaikymą nenustatomas, kai vaikas lanko ikimokyklinio ar priešmokyklinio ugdymo grupę 4 val. per dieną ir nesinaudoja maitinimo paslauga.

7. Lopšelio-darželio direktorius, nepažeisdamas dienos (paros) maitinimo normų, gali koreguoti atskirų maitinimų mokesčių dydį.

|  |  |  |  |  |  |
| --- | --- | --- | --- | --- | --- |
| ***Eil.******Nr.*** | ***Grupės pavadinimas*** | ***Pusryčiai*** | ***Pietūs*** | ***Vakarienė*** | ***Viso*** |
| 1. | **Lopšelio grupės** | 0,70 €25% | 1,26 €45% | 0,84 €30% | 2,80 €100% |
| 2. | **Darželio ir priešmokyklinio ugdymo grupės** | 0,87 €25% | 1,58 €45% | 1,05 €30% | 3,50 €100% |

8. Už Lopšelio-darželio lankymą taikomas 11 Eur Savivaldybės tarybos nustatytas ugdymo aplinkos išlaikymo mėnesinis atlyginimo dydis, kuris naudojamas:

8.1. priemonėms, priskiriamoms trumpalaikio turto grupei ir skirtoms ugdymui įgyvendinti bei ugdymo aplinkai kurti, įsigyti;

8.2. higienos, dezinfekcinėms ir valymo reikmėms įsigyti ( ne daugiau 10 % nuo surinktos ugdymo aplinkos išlaikymo mokesčio sumos);

8.3. kitoms priemonėms, priskiriamos ilgalaikio turto grupei ir skirtoms ugdymo įgyvendinimui (lauko žaidimų įrenginiai, elektroninės, interaktyvios ugdymo priemonės), įsigyti;

8.4. paslaugoms, susijusioms su ugdymo įgyvendinimu, pažintinei, kultūrinei ar edukacinei veiklai apmokėti.

9. Liepos ir/ar rugpjūčio mėnesiais 11 eurų mėnesinis atlyginimas už ugdymo aplinkos išlaikymą ir už kiekvienos vaiko lankytos dienos maitinimą mokamas į tos budinčios ugdymo įstaigos sąskaitą, kurią lanko vaikas.

9.1. ***Jeigu vaikas liepos ir/ar rugpjūčio mėnesiais Lopšelio-darželio nelanko visą kalendorinį mėnesį (skaičiuojant nuo einamojo mėn. pirmos dienos) atlyginimas neskaičiuojamas.***

**III SKYRIUS**

**ATLYGINIMO LENGVATŲ TAIKYMAS IR JAS PATVIRTINANČIŲ**

**DOKUMENTŲ PATEIKIMAS**

10. ***Atlyginimas už vaiko maitinimą ir ugdymo aplinkos išlaikymą kompensuojamas 100 % jeigu:***

10.1. vaikas auga šeimoje, kuriai teikiamos socialinės priežiūros paslaugos (pateikus Mažeikių rajono Savivaldybės socialinių paslaugų tarnybos pažymą).

10.2. Savivaldybės administracijos direktoriaus įsakymu vaikui yra paskirtas privalomas ikimokyklinis ugdymas.

11. Atlyginimas už pietus kompensuojamas Socialinės apsaugos ir darbo ministerijos nustatyta tvarka, kai vaikas lanko priešmokyklinio ugdymo grupę.

12. ***Atlyginimas už vaiko maitinimą ikimokyklinio ir priešmokyklinio ugdymo grupėse tėvų prašymu kompensuojamas 50 % Savivaldybės tarybos nustatytos vaikų dienos maitinimo normos už kiekvieną lankytą dieną, jeigu:***

12.1. vaikas (vaikai) turi tik vieną iš tėvų kai:

12.1.1. vienas iš tėvų miręs (pateikus mirties liudijimo kopiją bei vaiko gimimo liudijimo ir/ar gimimo įrašo kopiją);

12.1.2. vienas iš tėvų dingęs be žinios (pateikus pažymą iš teisėsaugos institucijos bei vaiko gimimo liudijimo ir/ar gimimo įrašo kopiją).

12.2. šeima augina tris ir daugiau vaikų (pateikus vaikų gimimo liudijimų ar vaikų įrašų kopijas, pažymas iš mokymo įstaigos, jei vaikas (vaikai) mokosi ar studijuoja mokyklų dieniniuose skyriuose ne ilgiau kaip iki 24 m. amžiaus);

12.3. vienas iš tėvų (globėjų) atlieka tikrąją karo tarnybą (pateikus tai patvirtinančią pažymą);

12.4. vaikas auga Mažeikių rajono šeimos ir vaiko gerovės centre ir jam reikalinga švietimo pagalba (pateikus įstaigos vadovo prašymą ir vaiko gimimo liudijimą ar vaiko įrašo kopiją);

12.5. vaikui nustatyti dideli ar labai dideli specialieji ugdymosi poreikiai ar neįgalumas (pateikus vaiko didelius, labai didelius specialiuosius ugdymosi poreikius ar neįgalumą patvirtinančius dokumentus).

13***.*** Aprašo 8 punkte numatytas ugdymo aplinkos išlaikymo mėnesinis atlyginimo dydis proporcingai mažinamas tiek dienų, kiek Lopšelyje-darželyje ar grupėje ugdymo procesas nebuvo vykdomas (taikant to mėnesio vienos dienos įkainio vidurkį):

13.1. dėl Lietuvos Respublikos Vyriausybei šalyje paskelbtos ekstremalios situacijos arba karantino, kai vaikų ugdymas ne vykdomas ar organizuojamas nuotoliniu būdu;

13.2. dėl avarinės situacijos Lopšelyje-darželyje, kai ne vykdomas ugdymo procesas.

14. Dokumentai, patvirtinantys lengvatos taikymą, pateikiami Lopšelio-darželio direktoriui, priimant vaiką į įstaigą, o dokumentai apie vėliau atsiradusią teisę į lengvatą – bet kuriuo metu.

15. Lengvata taikoma nuo prašymo bei visų dokumentų, patvirtinančių lengvatos taikymą, pateikimo kitos dienos. už praėjusį laikotarpį mokestis neperskaičiuojamas.

16. Lengvatos taikymas įforminamas Lopšelio-darželio direktoriaus įsakymu.

17.Tėvams (globėjams) laiku nepateikus lengvatas pateisinančių dokumentų, atlyginimas skaičiuojamas bendra tvarka.

18. ***Tėvai (globėjai) atsako už pateikiamų dokumentų teisingumą. Neteisėtai gavus lengvatą už vaiko maitinimą lopšelyje-darželyje, piniginės lėšos išieškomos įstatymų nustatyta tvarka.***

**IV SKYRIUS**

**BAIGIAMOSIOS NUOSTATOS**

19. ***Atlyginimas už ugdytinių išlaikymą lopšelyje – darželyje, įgyvendinančioje ikimokyklinio ir priešmokyklinio ugdymo programas, tėvai (globėjai) privalo sumokėti už praėjusį mėnesį iki kito mėnesio 20 dienos.***

20. Už atlyginimų surinkimą laiku atsakingas Lopšelio-darželio direktorius ar jo įgaliotas asmuo. Jeigu dėl nepateisinamų priežasčių laiku nesumokamas atlyginimas, susidaręs įsiskolinimas išieškomas įstatymų nustatyta tvarka.

21. ***Lopšelis-darželis kiekvieno ketvirčio pabaigoje savo internetinėje svetainėje pateikia surinkto aplinkos išlaikymo mokesčio panaudojimo ataskaitą.***

22. Už Aprašo įgyvendinimą atsakingas Mažeikių rajono Savivaldybės administracijos švietimo, kultūros ir sporto skyrius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_